**CSENGŐD KÖZSÉG POLGÁRMESTERE**

**ELŐTERJESZTÉS**

(a Képviselő-testület 2018. október 30-ai ülésére)

**TÁRGY: ÁLTALÁNOS ISKOLA Felvételi körzetÉNEK véleményezése**

A nemzeti köznevelésről szóló 2011. évi CXC. törvény 50. § (8) bekezdése alapján a kormányhivatal meghatározza és közzéteszi az általános iskolák felvételi körzetét. A felvételi körzetek megállapításához a kormányhivatalnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése szerint a felvételi körzetek megállapításához a megyeszékhely szerinti járási hivatal minden év október utolsó napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. A megyeszékhely szerinti járási hivatal január 15-ig tájékoztatja a települési önkormányzatokat, az illetékességi területén működő általános iskolákat, az illetékes tankerületi központokat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

Az érintett intézmények tervezett körzetei leírása az előterjesztés mellékletét képezi.

A fentiek alapján javaslom, hogy a Képviselő-testület a határozat-javaslatban foglaltak szerint hagyja jóvá.

**C s e n g ő d, 2018. október 26.**

**Lajter Ferenc sk.**

**polgármester**

**H A T Á R O Z A T –J A V A S L A T**

Csengőd Község Önkormányzatának Képviselő-testülete

1. egyetért a Csengőd község közigazgatási területén működő a KT Bem József Általános Iskola Csengődi Általános Iskolájának (6222 Csengőd, Béke tér 2-4., OM azonosító: 200955) - a Bács-Kiskun Megyei Kormányhivatal által megállapított - felvételi körzetének kialakításával.
2. tájékoztatja a Kormányhivatalt, hogy a KT Bem József Általános Iskola Csengődi Általános Iskolájába 53 halmozottan hátrányos helyzetű és hátrányos helyzetű gyermek jár.

**Felelős:** polgármester

**Határidő:** 2018. október 31.